લોકસભા સ્પીકર સુમિત્રા મહાજન દ્વારા ક્રોંગ્રેસના 25 સાંસદોને પાંચ દિવસ માટે સદનની સસ્પેન્ડ કરવાના મામલે ક્રોંગ્રેસે આજે સદનની બહાર કાળી પટ્ટી બાંધીને વિરોધ પ્રદર્શન કર્યું. જેમાં ક્રોંગ્રેસ અધ્યક્ષ સોનિયા ગાંધી, ઉપાધ્યક્ષ રાહુલ ગાંધી, ભૂતપૂર્વ વડાપ્રધાન મનમોહન સિંહ સમેત અનેક વરિષ્ઠ નેતાઓએ હાજરી આપી. સોનિયા ગાંધી કહ્યું કે સદન ચલાવવું તે સરકારનું કામ છે. અને આજે તેમણે જે કર્યું છે તે લોકતંત્રની હત્યા છે. તો બીજી તરફ રાહુલ ગાંધી આ માટે સમગ્ર દેશમાં વિરોધ પ્રદર્શન કરવાની વાત ઉચ્ચારી.